CELEX: 62013CN0113
Language: el
Date: 2013-03-08 00:00:00
Title: Υπόθεση C-113/13: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 8 Μαρτίου 2013 — ASL n. 5 «Spezzino» και λοιποί κατά San Lorenzo Società Cooperativa Sociale, Croce Verde Cogema Cooperativa Sociale Onlus

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/20
            
         Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 8 Μαρτίου 2013 — ASL n. 5 «Spezzino» και λοιποί κατά San Lorenzo Società Cooperativa Sociale, Croce Verde Cogema Cooperativa Sociale Onlus
   (Υπόθεση C-113/13)
   2013/C 156/31
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Εκκαλούσες: ASL n. 5 «Spezzino», A.N.P.A.S. Associazione Nazionale Pubblica Assistenza — Comitato Regionale Liguria, Regione Liguria
   
      Εφεσίβλητες: San Lorenzo Società Cooperativa Sociale, Croce Verde Cogema Cooperativa Sociale Onlus.
   
      Προδικαστικά ερωτήματα
   
   
               1)
            
            
               Είναι αντίθετος προς τα άρθρα 49, 56, 105 και 106 ΣΛΕΕ εσωτερικός κανόνας σύμφωνα με τον οποίο η μεταφορά ασθενών ανατίθεται κατά προτεραιότητα στις ενώσεις εθελοντών, στον ιταλικό Ερυθρό Σταυρό και σε άλλα εγκεκριμένα θεσμικά όργανα ή δημόσιους φορείς βάσει συμβάσεων που προβλέπουν την αποκλειστική επιστροφή των πραγματικών δαπανών;
            
         
               2)
            
            
               Απαγορεύεται βάσει του δικαίου της Ένωσης περί δημοσίων συμβάσεων -στην κρινόμενη υπόθεση η οποία αφορά αποκλειστικές συμβάσεις, βάσει των γενικών αρχών του ελεύθερου ανταγωνισμού, της απαγορεύσεως των δυσμενών διακρίσεων, της διαφάνειας και της αναλογικότητας- εθνική ρύθμιση που επιτρέπει την άμεση ανάθεση της υπηρεσίας μεταφοράς ασθενών, καθόσον συμφωνία-πλαίσιο, όπως η κρινόμενη η οποία προβλέπει την επιστροφή πάγιων και διαρκών δαπανών, πρέπει να χαρακτηριστεί επαχθής;